SVI วิ่งแรง 5% บวกสวนตลาดฯ นิวไฮรอบ 1 ปี โบรกฯย้ำเป้า 6.30 บ. ชูหุ้นท็อปพิค
SVI วิ่งแรง 5% บวกสวนตลาด นิวไฮรอบ 1 ปี โบรกฯย้ำเป้า 6.30 บ. ชูหุ้นท็อปพิค รับไตรมาส 3 ฉายแววกำไรโตเด่น ล่าสุด ณ เวลา 15.01 น. อยู่ที่ 6 บาท บวก 0.30 บาท หรือ 5.26% สูงสุดที่ 6 บาท ต่ำสุดที่ 5.65 บาท ด้วยมูลค่าซื้อขาย 129.81 ล้านบาท
2 ต.ค. 2561

ผู้สื่อข่าวรายงานว่า ราคาหุ้น บริษัท เอสวีไอ จำกัด (มหาชน) หรือ SVI ล่าสุด ณ เวลา 15.01 น. อยู่ที่ 6 บาท บวก 0.30 บาท หรือ 5.26% สูงสุดที่ 6 บาท ต่ำสุดที่ 5.65 บาท ด้วยมูลค่าซื้อขาย 129.81 ล้านบาท ขณะที่ดัชนีตลาดหุ้นไทยโดยรวมลบ 0.68%

ทั้งนี้ ราคาหุ้น SVI ปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 6.10 บาท เมื่อวันที่ 17 ก.ค.2561
ด้าน  บล.กรุงศรี ระบุในบทวิเคราะห์ แนะนำ “ซื้อ” หุ้น SVI ให้ราคาเป้าหมาย 6.30 บาท คาดกำไรสุทธิไตรมาส 3/61 ขยายตัวต่อเนื่องจากยอดขายและมาร์จิ้นที่เพิ่มขึ้นตอกย้ำมุมมองของบล.กรุงศรี และตลาดที่เชื่อว่าผลประกอบการผ่านจุดต่ำสุดมาแล้ว  รวมทั้งยังมองทิศทางค่าเงินบาทจะอ่อนค่าเมื่อเทียบกับดอลลาร์ในระยะกลางถึงยาวซึ่งจะส่งผลบวกต่อกลุ่ม อิเล็กทรอนิกส์ โดยเราเลือก SVI เป็น Top pick จากกำไรโดดเด่นที่สุด